Riigi Tugiteenuste Keskus 18.03.2024

[tiina.loorand@rtk.ee](mailto:tiina.loorand@rtk.ee)

**Maakondade arengustrateegia toetusmeetme (MATA) Ida-Viru maakonna 2022 aasta asendus projekti ettepaneku kaaskiri**

**Ida-Virumaa Omavalitsuste Liit maakondliku arendusorganisatsioonina (MARO) esitab ettepaneku MATA 2022 aasta asendus projekti osas koos selgituste ja põhjendustega.**

1. **MATA 2023 aasta projektide Ida-Viru maakondliku nimekirja koostamine**

Ida-Virumaa Omavalitsuste Liidu (IVOL) juhatus võttis 11.02.2022 otsusega nr 2 vastu „Maakondade arengustrateegiate elluviimise toetusmeede Ida-Viru maakondliku toetusõigusega projektide 2022. aasta nimekirja kinnitamine“ ja muutis nimekirja 12.09.2022 otsusega nr 10 „Maakondade arengustrateegiate elluviimise toetusmeede Ida-Viru maakondliku toetusõigusega projektide 2022. aasta nimekirja muutmine“.

Toila Vallavalitsus loobus MATA 2022 nimekirjas projektist „Toila – Jõhvi (Kõrve) kergliiklustee projekteerimine“, mille tulemusena vabanes vahendeid summas 62 000 eurot.

IVOL juhatus otsustas 17.08.2023 koosolekul alustada vabanenud MATA 2022 vahendite osas uue Õiglase Ülemineku Fondi ettevõtjatele suunatud toetusmeetmete kasutusele võtmise aktiivsust suurendava projekti ettevalmistamist.

Võttes aluseks 29.02.2024 juhatuse menetluse käigus tehtud ettepanekud ning Maakondade arengustrateegiate elluviimise toetusmeede § 131 lg 2 ning Kohaliku omavalitsuse korralduse seaduse § 12 lg 1, Ida-Virumaa Omavalitsuste Liidu juhatus otsustas muuta Maakondade arengustrateegiate elluviimise toetusmeede Ida-Viru maakonna 2022. aasta toetusõiguslike projektide nimekirja ja lisada nimekirja „Õiglase Ülemineku Fondi ettevõtjatele suunatud toetusmeetmete kasutusele võtmise aktiivsust suurendav projekt“.

**MATA meetme Ida-Viru 2022 aasta projektide ettepanekute väljundnäitajad:**

**Projekti väljundnäitajad**

|  |  |  |
| --- | --- | --- |
| **Väljundnäitaja[[1]](#footnote-1) (MATA väljundnäitajateks on regionaalpoliitika programmi järgmised mõõdikud)** | **Algtase** | **Sihttase** |
| **kasu saanud ettevõtete arv**  *Kasu saavate ettevõtjatena loetakse nii toetuse saaja kui projekti partnerina rahalist abi saavaid ettevõtjaid ja ka mitterahalist abi saavaid ettevõtjaid, kes saavad otsest või kaudset kasu elluviidud projektidest. Kaudse kasusaajana saab käsitleda näiteks potentsiaalseid ettevõtteid, kes võivad alustada tegutsemist projekti elluviimise tulemusena (nt ettevõtjad, kes asuvad tööstusalale, inkubaatorisse tulevad inkubandid, külastusobjekti kõrvale tekkinud kohvik jne).* | **10** | **62** |

**Tegevusuund E1**- Aastaks 2030+ toimib Ida-Virumaal mitmekesine, tugevatel ettevõtlikkushoiakutel tuginev ning suure lisandväärtuse loomist soodustav ettevõtluskeskkond

**Tegevus: Maakonna ettevõtluse mitmekesistamine**

**Projekt nr 1:** Õiglase Ülemineku Fondi ettevõtjatele suunatud toetusmeetmete kasutusele võtmise aktiivsust suurendav projekt

**Taotleja nimi:** Narva-Jõesuu Linnavalitsus

**Projekti kogumaksumus:** 82 667 €

**Toetuse summa:** 62 000 €

**Toetuse määr:** 75,00 %

**Projekti vastavus hindamiskriteeriumidele:**

1) projekti vastavus regionaalpoliitika programmi eesmärkidele;

Projekt panustab regionaalpoliitika programmi Ida-Virutegevuskava 2020 mõõdikute sihttasemete saavutamisse järgnevalt: Mõõdik: Ettevõtete arv (v.a FIE-d) 1000 elaniku kohta, Siht: Läheneb jooksvalt Eesti keskmisele tulemusele <https://www.fin.ee/sites/default/files/documents/2022-02/Ida-Viru%20tegevuskava%202030.pdf>

Kokkuvõttes võib öelda, et projekti eesmärk on mitte ainult suurendada ÕÜF-i toetuste kasutuselevõtu aktiivsust, vaid ka aidata kaasa regionaalpoliitika programmi mõõdikute sihttaseme saavutamisele läbi tööhõive, majanduskasvu, hariduse, regionaalse ebavõrdsuse vähendamise ja ettevõtluskeskkonna arengu edendamise.

2) projekti panus maakonna arengustrateegia eesmärkide saavutamisse;

Majandus- ja ettevõtlusvaldkonna eesmärk E1. Aastaks 2030+ toimib Ida-Virumaal mitmekesine, tugevatel ettevõtlikkushoiakutel tuginev ning suure lisandväärtuse loomist soodustav ettevõtluskeskkond. Arengusuund: Maakonna ettevõtluse mitmekesistamine. Eesmärgiks on kõrge lisandväärtusega tooteid ja teenuseid pakkuvate rahvusvahelise väljundiga ning arengule orienteeritud ettevõtete arvu kasvatamine Ida-Viru maakonnas.

3) kas projekti mõju on vähemalt maakondliku ulatusega, Harjumaa ja Ida-Virumaa puhul vähemalt viie kohaliku omavalitsuse üksuse mõju ulatusega;

Ida-Viru maakonna kui sihtkoha turundamise tulemusel saavad potentsiaalselt kasu kõik maakonna omavalitsused uutest erasektori investeeringutest ja seeläbi loodavatest uutest töökohtadest

4) projekti tulemuste jätkusuutlikkus.

Turundus- ja kommunikatsioonitegevuste tulemusena loodud kontaktide baasil tegeleb IVIA edasi uutele ettevõtetele soft-landing ja tugiteenuste pakkumist, selleks et planeeritud investeeringud realiseeruksid tähtajaliselt 31.08.2026, sealhulgas on võrgustike ja kontaktide loomine võtmepartneritega, sobiva asukoha leidmine investeeringu teostamiseks, abi finantseerimise korraldamisel (sh ÕÜF-st), abi menetluste läbiviimisel omavalitsustes, abi töötajate leidmisel koostöös partneritega jne.

3. **Esitatud ettepanekute menetlemine hindamiskomisjonis**

Ida-Viru maakonda esindab hindamiskomisjonis Meelis Kuusk e-post [meelis.kuusk@ivol.ee](mailto:meelis.kuusk@ivol.ee) telefon 5300 6106.

Lugupidamisega

/allkirjastatud digitaalselt/

Meelis Kuusk

tegevjuht

1. Kohustuslik on esitada infot meetme määrusest tulenevate väljundnäitajate kohta, valides neist vähemalt ühe asjakohase näitaja. Projekti sisu ja tulemuste edasiandmiseks võib lisada muid projekti sisust tulenevaid väljundnäitajaid. [↑](#footnote-ref-1)